
strengeste krav om kvalitet og hygiejne. 


Klodeomspændende eksport. HYKRO fås i førende 
forretninger. 

stuefugle 


Curt af Enehjelm: Den store undulatbog. 
Rummer tre gange så meget stof som 
UNDULATBOG FOR BEGYNDERE, behand¬ 
ler de samme emner, men går mere i de- 
taller. 144 s. III. ^ 9^55 

Curt af Enehjelm: Kanariefuglebogen. 
Indkøb, arveregler, kanarleracerne, bure 
og redskaber, vollérer, fodring og pleje, 
opdræt m.m. 172 S.-I-24 s. bilag. 

kr. 24.30 

Curt af Enehjelm: Kanariefuglebog for 
begyndere. 

Overskuejig og rigt Illustreret vejledning. 

64 3. kr. 12.80 

Curt af Enehjelm: Papegejebogen. 

Indkøb, fodring og pieje, bure og vollérer, 
opdræt, tamme og talende papegøjer, 
sygdomme og artsbeskrivelser. 

94 s iil. kr. 15.45 

Curt af Enehjelm: Talende undulater. 

En lille, speciel bog om udnyttelse af un¬ 
dulatens muligheder for at lære at tale. 

3® S- "I- kr. 7,05 


Curt af Enehjelm: 

Tropef uglebog for begyndere, 

omhandler pragtfinker, vidafinker, vævere 
finker, insektædere, duer, hønsefugle og 
papegøjer 132 s ili. 22,45 


Curt af Enehjelm: 

Zebrafinker, mågefinker, risfugle. 

Første specialbog om disse tre populære 
stuefuglearter. 80 s. ill. -jg gj 

Curt af Enehjelm; 

Undulatbog for begyndere. 

Historie. Indkøb af fugle, redskaber, røgt 
og pleje, fodring, opdræt m.m. 40 s. ill. 

kr. 7,45 

J. Dalborg-Johansen: 

Stuefuglenes sygdomme. 

Nyttig specialbog for alle, som har stue 
fugle. 64 s. ill. 


kr. 11,50 

Er Gouldsamadiner stadig status-symboler.. ? 

Dette spørgsmål kan besvares meget klart og tydeligt med to ord: Ja og 
Nej! 

Gouldsamadiner har for mange fugleholdere stået som noget næsten 
uopnåeligt - noget, som var forbeholdt de få - nemlig de fuglefolk, der 
havde en velspækket tegnebog i inderlommen og som købte op til flere 
par ad gangen for at have noget »at arbejde med«. 

Er gouldsamadiner stadig dyre? - er de stadigvæk forbeholdt manden 
med tegnebogen? Vel ikke helt så udpræget, men billig er de dog aldrig 
blevet. Endelig er der denne trang til at have noget, som ingen andre 
har, der stadig gør sig gældende, f. eks. er sorthovedet gouldsamadiner 
i øjeblikket oppe i en ganske uanstændig pris, fordi der simpelthen ikke 
var sorthovedet goulds i landet mere i nogle f. år. Og hvorfor ikke? - for¬ 
di den var for almindelig - sikke et paradoks, men sandt er det! 

Vi ved alle, at de sorthovedet goulds er langt de almindeligst forekom¬ 
mende i .åustralien - meget mere almindelig end den rødhovedet variant 
for slet ikke at nævne den gulhovedet. Men vi ved også, at der ikke må 
udføres fugle fra Australien, og derfor får vi ikke hele ladninger af sort¬ 
hovedet g. amadiner til landet, men må købe enten de der kommer fra 
Formosa, eller de såkaldte »syntetiske«, der dels kommer fra Holland, 
dels fra Japan. Snu handelsfolk har altså formået at skabe sig små for¬ 
muer ved at sælge den »almindelige« sorthovedet type til de mange lieb¬ 
havere - for en uanstændig pris, og da jeg fomylig spurgte en dygtig op¬ 
drætter, hvorfor han ikke havde de sorthovedet, svarede han, at det hav¬ 
de han også haft - men dengang var der ingen penge i den, men kun i 
den gulhovedet, hvorfor han havde satset på den sidstnævnte. Ingen 
penge i den, sagde han og karakteriserede øjeblikkelig sig selv som en af 
de mange, for hvem goulds simpelthen var en handelsvare, afhængig af 
markedets salgs- og købskurver. 

Lad os se på selve fuglen - ingen vil vel benægte, at en goulds-amadine 
er en aldeles pragtfuld stuefugl med farver, der er så smukt harmone¬ 
rende, at kun naturen selv kan være moder til dem. Nogle hævder, at 
goulds er for »kulørte« - de hævder, at den ikke »virker« »ægte«. Prøv at 
betragte en g.-amadine fra oven - den smukke dybgrønne farve falder 
nøjagtig sammen med græssets på en sommervarm eng. Prøv dernæst at 
se g.-amadinen sidde i et løvhang, bestående af gule og røde, visne blade 
- fuglen er næsten skjult. Selvfølgelig er fuglen smuk, og naturligvis er 
dette årsagen til, at så mange holder af den. I de senere år er der frenv 
avlet G-amadiner med hvidt hoved og en variant med hvidt bryst - ak ja. 

nogle vil altid finde noget sådant spændende - det ville så nogenlunde 
svare til, at man malede regnbuen mørkegrå - men der er naturligvis 
penge i de nye farver - selv om det forekommer mig at være en helt tå- 
belig måde at skaffe fornyelse på - ved at bortavle de farver, der gør fug¬ 
len så tiltrækkende. 

Men status-symboler er der altså stadig med disse nyfarvede fugle. 

Lad os se sagen fra en anden side. En fugleholder har gennem flere år 
haft glæde af de mere almindelige afrikanske pragtfinker. Han har må¬ 
ske haft opdræt af disse og ønsker nu at prøve kræfter med G-amadinen. 
Er han heldig, bytter han sig til et par ved hjælp af »hjemmeavlede« afri¬ 



kanske småfugle, men skal han købe dem - de attråede - må tegnebogen 
frem, eller sparegrisen slagtes. Han henvender sig måske til en opdræt¬ 
ter, der er villig til at sælge ham et par. Der er mange opdrættere af de 
australske fugle, især goulds, der sælger deres fugles afkom til fordelag¬ 
tige priser - fordelagtige for køberen - selv har jeg altid været så umaner¬ 
lig heldig kun at træffe sælgere af en særdeles høj, fin kvalitet og med 
en overordentlig høj moral, men lad os se det i øjnene - der er også »de 
andre«. Disse andre er også opdrættere, men de sælger ikke deres fugle 
for at glæde køberen, men for at tjene en skilling - det behøver der ikke 
at være noget ondt i - men så er vi altså inde på »gouldsfabrikanten« og 
dermed ham, der ved, at der stadig eksisterer det førnævnte status-sym- 
bol-kompleks. 

Lad os lige se lidt på den lidt nedladende holdning, som visse fuglehol¬ 
dere lægger for dagen, når de hører, at man »kun« holder »goulds« - en¬ 
hver kan jo »lave« goulds - når blot man også har mågefinker. I nogle 
tilfælde er det sandt - i andre slet ikke. Hvis der kun blev opdrættet de 
unger, som gouldsamadinerne selv madede op, ville der ikke være en ot¬ 
tendedel af de fugle, vi ser i dag - det er mågefinke mes fortjeneste og 
dette kan ovenikøbet undskyldes. Lad os tage den mand, der har anskaf¬ 
fet sig et par - dyre goulds. Han ser dem bygge rede - han ser æggene - 
de nøgne unger i reden - og senere de halvnøgne unger smidt ud af reden 

- liggende på burets bund - døde. Han prøvenigen - samme resultat - prø¬ 
ver igen - ikke bedre held dennegang. Hans kolleger råder ham til at byt¬ 
te enten han eller hun med en tilsvarende - jamen det er meget svært at 
bytte sig til, hvad man lige står og mangler, og er der så noget at sige til, 
at manden, der selvfølgelig kender mågefinkers villighed til at opmade 
andre fugles unger, anskaffer et par mågefinker og prøver ad denne vej 
at få et par unger på pinden. Forøvrigt er det slet ikke så helt ligetil 
»bare at lægge æggene under mågefinker« - for i mange tilfælde kaster 
også mågefinker både egne og andres unger ud på bunden. 

Hvis nu manden har heldet med sig, kommer der nogle unger på pinden 

- disse kan han bytte med - eller han kan foretage linieavl, og han kan 
på denne måde skaffe sig flere par fugle, som så kan sættes igang, når 
de er voksne. Sådan en mand er ikke ude efter status-symboler - han er 
bare ude på at holde de dejlige fugle, som så mange af os sætter pris på. 
Det kan ikke være nogen hemmelighed, at der blandt os findes udpræ¬ 
gede »australsk-mindede« fuglefolk - dem kan man heller ikke karakteri¬ 
sere som hungrende efter status-symboler - det er mange gange fugle¬ 
folk, der er henvist til at holde fugle, der ikke kræver slet så megen fly¬ 
veplads som mange afrikanske småfugle, for selv om også goulds sætter 
pris på at have store rummelige bure, yngler de dog langt villigere end 
mange afrikanske pragtfinker, på rimelig, men begrænset plads - ja, jeg 
synes ovenikøbet man kan sige, at netop goulds er velegnede til såvel 
store bure, der står i en stue, eller i stuevolierer. 

Nogle mennesker hævder, at goulds er kedelige - intet kan være mere u- 
sandt. Når gouldsamadiner er i god kondition og har gode flyvemulig¬ 
heder, er de lige så aktive og livlige som andre stuefugle, og har de un¬ 
ger, er der bestemt heller ikke kedeligt i volieren - de unge udfløjne han¬ 
ner sætter sig gang på gang op ad forsangeren, som regel en gammel 
han, for al lære den lille rislende »kilde« af trillende toner, der udgør 
gouldsamadinens aldrig trættende sang, for bagefter at foretage deres 
flyvetur op og ned og frem og tilbage i volieren, før de igen sætter sig på 
de gyngende kviste, som goulds dårligt kan undvære - kedelige?? 
Bestemt ikke! 

Da jeg for 15 år siden købte mit første par goulds, var det mit mål at få 
min stuevolicre fyldt med alle tre (sort-rød-gulhovedet) varianter deri • 
jeg var heldig, og det lykkedes mig virkelig tilsidst at opnå det betagen¬ 
de syn af 16 skønne gouldsamadiner i volieren. Lad mig være ærlig - kun 

eet eneste par af mine goulds madede selv ungerne op - alle de øvrige så 
første gang dagens lys i en mågefinkerede - men jeg har aldrig så meget 
som tjent bare 15 øre på disse fugle - og vil heller ikke komme til det i 
fremtiden - for selvfølgelig har jeg da goulds endnu - på trods af en 
»sjov« fugleholders bemærkning: »Goulds er ikke fugle - det er en syg¬ 
dom!« Holbek, 


Opdræt af Mellem-Beo. 

Hr, J, L, Albrecht-Møller. 

Hermed tillader jeg mig at skrive til Dem, da jeg har et par Mellem-beo, 
som jeg har været heldig at få unger af her i sommeren 1970. Ungerne 
er nu 2 måneder i dag. Så er det, at jeg vil spørge Dem om det er 1. op¬ 
dræt af denne art her i landet. 

Her er så min erfaring af opdrættet. Se, det begyndte da jeg en dag hos 
en kammerat så et dejligt eksemplar af en Beo, så jeg købte mig en Beo 
i en fugleforretning i Vejle; den havde jeg så i et halvt år, og da jeg ik¬ 
ke ville den skulle være ene, købte jeg en mere. Så pludselig døde den 1. 
til min store sorg, det var i året 1966. Men den 2. havde jeg jo endnu, og 
så købte jeg den 3. Beo i foråret 1967 i Horsens. 



De kom så ud i en voliere på 3x2x2 meter, det har været i 1967. Der gik 
de hele sommeren, uden der skete noget, så tog jeg dem ind til vinter. 
Så i 1968 i maj måned kom de atter ud i samme voliere, og da begyndte 
de at bygge rede i en halv åben kasse på 30x30x30 cm. En dag så jeg, at 
der lå et æg på størrelse med et lille dueæg, og farven var blågrøn med 
brune pletter i den tykke ende. De rugede begge på skift. 14 dage efter 

var der en helt nøgen unge; nu var gode råd dyre, hvad skulle jeg bruge 
til opmadning, jeg kunne jo ikke læse mig til noget, da jeg ikke kunne 
finde noget læsestof om opdræt af Beo. 

Jeg brugte så hårdkogte æg, revet gulerod, tvebakker og levertran blan¬ 
det sammen; og oksefars, melorme, natsværmere, græshopper, regnorme, 
æbler, bananer og ribs. Ungen døde en uge gammel, stor var min sorg. 
De gik igen igang; de fik denne gang 2 æg, og 14 dage efter var der 2 un¬ 
ger, og da det lod til at kunne gå, så jeg til dem hver dag. Jeg brugte det 
samme til opmadning, og håbede at det skulle gå denne gang. Ungerne 
voksede godt, og jeg sagde til mig selv: »Denne gang går det nok«. Men 
ak, 14 dage gamle døde de også. Der skete ikke mere denne sommer, og 
jeg tog dem ind til vinter. I maj 1969 kom de atter ud i samme voliere, 
og efter få uger igen æg. Denne gang kun et æg og igen en unge, og den 
gik af kassen en måned gammel, og jeg var meget glad. 

Det var i bærtiden, så den fik mange ribs. Cirka 3-4 dage efter at den var 
gået af kassen, begyndte den at se sløj ud og døde også få dage efter. 
Jeg kunne ikke forstå, hvad jeg havde gjort forkert og undersøgte derfor 
ungen; maven var fuldstændig rådden, så det måtte være ribsene, der 
var skyld i det. Igen kom der 2 æg i kassen, som de ikke fik noget ud af, 
fordi de blev hakket itu af et par guldfasaner, som de går sammen med. 
Fuglene kom atter ind til vinter og ud igen i maj 1970, og jeg sagde igen 
til mig selv: »Nu skal det gå denne gang«. 

Igen byggede de rede og fik æg, denne gang 2 æg. Den 1. 25/5. den 2. 
27/5, jeg så hver dag til kassen, begge unger kom d. 10/6. Hver aften i 6 
uger var jeg ude efter natsværmere, så det er et stort arbejde, også græs¬ 
hopper fangede jeg til dem. Hårdkogte æg, tvebakker, revet gulerod og 
Sluis insektfoder blandet sammen, de fik også maddiker, melorme, okse¬ 
fars og æbler. Men bær og syrlige sager må de ikke få noget af som un¬ 
ger, for så går det galt. Men efter 3 års forsøg har jeg nu 2 dejlige store 
unger på 2 måneder gamle. Opdrættet er kontrolleret af flere. 

Ejner Knudsen, Solvænget 8, 8723 Løsning. 

Svend Erik Poulsen 60 år 

30, september 1970 

For dem, der i lighed med mig, har kendt Svend Poulsen gennem en lang 
årrække, er det lidt vanskeligt at forstå, at han nu runder de 60. I de 
mere end 35 år vi har kendt hinanden, har han forandret sig meget lidt, 
hverken af udseende eller væsen. Allerede den gang, først i 30-eme, op¬ 
drættede han kanarier, også den gang ganske målbevidst. 

Hans mål var at lave en stamme regelmæssigt tegnede kanariei;. Enhver, 
der har beskæftiget sig med opdræt af tegnede fugle, ved hvor svær en 
opgave det er. I sin lille, men praktisk indrettede kanariestue på afdøde 
købmand Svend Andersens loft, lykkedes det Svend Poulsen at opdrætte 
ikke så få meget smukt tegnede fugle, og jeg har ikke senere truffet no- 

gen, der har beskæftiget sig med denne svære og egentlig ret utaknem¬ 
lige opgave. Der falder kun en lille procent fugle med den ønskede teg¬ 
ning og en masse »udskud«. 

Forudsætningen for at lykkes er interesse, viden og stædighed, alt betin¬ 
gelser, som vor jubilar besad og besidder i rigt mål. Senere opdrættede 
han, som den første i landet. Glos ter Fancies med god fremgang. Og i 
årenes løb har mange forskellige kanarier befolket hans fuglestue. Efter 
krigen opdrættede han, som en af de første, agatfarvede, der via Ryder 
Tønnesen, stammede fra min belgiske import, og som sandsynligvis er 
stamforældre til de fleste agater i landet, skønt der selvfølgelig senere 
er foretaget andre importer. Nu opdrætter Poulsen meget smukke frise¬ 
rede og har desuden en smuk lille stamme af Bossu, bygget op gennem 
målbevidst arbejde med en eller to fugle af denne i dag sjældne race. 
Foruden fuglene havde Poulsen og jeg en fælles interesse, egnede bure 
og rekvisitter. Han konstruerede nogle ganske fortrinlige kassebure og 
vistnok den bedste elastiske siddepind, der er lavet. 

Poulsen er formand for Racekanarieklubben, en lille klub, der beskæf¬ 
tiger sig med forskellige engelske og kontinentale racer og ensfarvede 
fugle uden orange-faktor. Klubben har kun 10 medlemmer, men møder 
på sit årlige kåringsskue op med mere end 100 numre - en ikke helt al¬ 
mindelig præstation. Det skal i parentes bemærkes, at klubbens bedøm¬ 
melsessystem og bedømmelseskort er langt de bedste af de utallige vari¬ 
anter, jeg har set. Også her sporer man formandens kyndige indsats. 
Jeg har her kun talt om Svend Poulsen som stuefugleliebhaver, men han 
har også mange andre strenge på sin bue. Bl. a. er han en meget dygtig 
ornitolog og fuglefotograf, og har bl. a. i Kongelunden fotograferet piro- 
lens redebygning og ynglepleje. Han har haft billeder antaget på «Coun- 
try Life:s« eksklusive udstilling af naturfotografier i London. Billederne 
bliver ikke bedømt på udstillingen - at de bliver modtaget, er kvalitets¬ 
stempel nok. 

Endelig skal jeg omtale Poulsens interesse for falkejagt. Interessen gi¬ 
ver sig udslag i hans studier over falkehætter og andre rekvisitter for 
falkejagt. Han har selv fremstillet en mængde falkehætter, tro kopier af 
hætterne i forskellige lande og fra forskellige epoker. Det er karakteri¬ 
stisk for Poulsen, at alle rekvisitter er fremstillet af det rigtige materi¬ 
ale. Hvor hundeskind er foreskrevet, er det hundeskind, hvor ægte guld¬ 
tråd er foreskrevet, er det ægte guldtråd o. s. v. Poulsen går med alvor 
og grundighed ind for, hvad han beskæftiger sig med. På jagtmuseet i 
Hørsholm stammer en falkonérhandske og forskellige falkehætter fra 
Poulsens kyndige hånd. 

Lad mig afslutte denne lille hyldest med at nævne endnu et par egenska¬ 
ber, der er karakteristiske for Svend Poulsen, hans gode venskab, loyali¬ 
tet og hjælpsomhed. På fødselsdagen vil hans mange venners tanker og 
ønsker gå til ham, blandt dem hans gamle vens Curt af Enehjelm. 

Carl Aage Jensen 60 år 

26. september 1970 

Der er mange Jensen'er, men Carl-Aage DANMARK, er ingen i tvivl om 
hvem er, til gengæld kan ingen føle sig sikker for hvad der næste øjeblik 
vil ske. 

Carl Aage er en af den slags sportsvenner, som man aldrig helt forud 
kan beregne - han kan finde på de utroligste ting for at gavne sin for¬ 
ening, selvstændigt og originalt, og ingen finder på at kopiere ham der - 
hvad de iøvrigt heller ikke ville kunne gøre. 

Det gælder reklame - frost tombola - præmiefordeling • medlemsbegræns¬ 
ning - dommermiddag og meget andet - og ingen kan beregne hans næ¬ 
ste skaktræk. 

Men når alt det er sagt, så beherskes han af en næsten sygelig retfærdig¬ 
hedssans, og lige så sikkert som en dårlig præstation vil få en sønder¬ 
lemmende kritik, vil der aldrig blive sparet på ros og anerkendelse over¬ 
for det, som er anerkendelse værd - og derfor er vi mange, som sætter 
venskabet med Carl Aage så højt - han er en ven i hvem der ikke er svig 
- og så har han menneskelige værdier, som ikke skal vurderes her. 

Hvad Carl Aage har betydet for »Stuekultur Køge« gennem et langt liv, 
burde nok vurderes af et af foreningens medlemmer, for Carl Aage og 
Foreningen er i den grad vokset op sammen og blevet store sammen - 
dog vi, som står lidt udenfor, kan dog måske mere uhildet og neutralt 
vurdere Carl Aages indsats som foreningens formand - med sans for øko¬ 
nomi vover han sig ikke ud på eventyr, men en sund linie og saglighed 
for hvad der kan bære, har altid været Køges motto - en omsorg for med¬ 
lemmerne i så vid udstrækning, som gørligt, ikke mindst de unge synes 
at have været en god investering - og som eksempel skal her anføres, at 
det ikke er ganske få fine opdræt, voliererne i Carl Aages smukke have¬ 
anlæg har været rammen om, og ikke mindst har hans udstillede numre 
altid kunnet glæde publikum og animere andre fuglevenner til en yder¬ 
ligere indsats, på grund af deres fine kondition en fryd for en dommer. 
Og kraften til hele denne indsats hentes i et harmonisk familieliv, som 
jeg vil udtrykke håbet om længe må virke på foreningsformanden - 
sportskammeraten og vennen, som med dette ønskes hjertelig tillykke 
på den runde fødselsdag. Albrecht-Møller, 

Import af fugle. 

Der har på alle tænkelige områder for alle mennesker over hele jorden 
været en primær trang til forandring - bare anderledes, og det lever 
blandt andet mode-kongerne af. 

De nye modeller - de moderne instrumenter og de anderledes udseende 
redskaber er altid velsete og eftertragtede, og når disse kendsgerninger 
anerkendes, er det også forståeligt, at de lykkelige mennesker, der har 

fuglehold som hobby, også ønsker andre fugle, end dem, vi normalt glæ¬ 
der os over på vore fuglebrædder, eksotiske eller tropiske eksemplarer, 
som vi kalder dem. 

Der kan imidlertid ikke gives nogen køreplan for det udbytte, det enkel¬ 
te menneske har af sine dyr - dertil er vi alt for forskellige og fuglene 
varieret ydende - enkelte ønsker sang eller tale, andre farve^ eller type¬ 
skønhed. Nogle ønsker blot at nyde dyrenes fortrolighed, medens andre 
vil studere fuglenes adfærd, biologi eller familieliv. Der er fugle, som 
kan købes for nogle få kroner, og andre der koster mere end en god trav¬ 
hest, de kan erhverves for skolebørns karakterpenge og veltjente med¬ 
borgeres folkepension, intet kan være mere spændende, varierende og 
udfyldende af fritid, end omgangen med et levende væsen, og mangen 
fugleven har i sin ensomhed fået erstatning for mistede såkaldte »men¬ 
neskevenner« - og derfor er det kun dårer, som vil benægte fuglenes men¬ 
talhygiejniske værdi for alle de oversete og glemte samfundsborgere, 
som aldrig råber op eller gør sig bemærket, men stille og uset knuser en 
tåre. 

Jo, fuglehold har langt større berettigelse end myndighederne aner, og 
tænker man sig al fugleimport stoppet - vil der beslaglægges store area¬ 
ler til plejehjem for de ældre eks-fuglevenner • og den opdragende virk¬ 
ning, som omgang med levende dyr har på unge, skal nok i negativ ret¬ 
ning vise sig på den opvoksende slægt - ingen er jo blevet ringere ved at 
beskæftige sig med dyr. 

Hvordan ser da fuglevenner på fugle - import - karantæne og handel 
med fuglene - og her kan det da ikke nægtes, at vi nærer flere ønsker. 
Lad os tage det i omvendt orden: 

Dyrehandlerne, Selv om »Dyrehandlernes Brancheforening« for nogle år 
siden gjorde en mærkbar indsats for at højne foreningens udøvende 
medlemmers standard, kan det ikke bortforklares, at der endnu er man¬ 
ge, som ved alt for lidt om de levende dyr, de har i varetægt, og for disse 
må det desværre konstateres, at de stadig er lige uvidende, og det er fug¬ 
lene, som må betale på deres krop, for disse gesanters uvidenhed - u- 
kendskab til fuglenes særlige foderkrav er ikke sjældent - og ofte er den 
vejledning sådanne konsulenter giver noviser misvisende og derfor ofte 
katastrofale • og dræbende for en vordende liobbymand eller -kvinde - 
forretningerne er ofte triste, mørke og rodede burene uens og snavsede 
- fuglene i en såre miserabel og utiltalende kondition - og her kunne man 
nok ønske et noget mere gennemført tilsyn, så man var mere sikker på 
en forsvarlig behandling og saglig vejledning. 

Der er en hel række absolut 1. klasses virksomheder, og det undrer der¬ 
for, at de ikke kan påvirke og smitte de underlødige - så standarden blev 
hævet. 

Ingen kan garantere for liv, vi kan jo ikke engang garantere for vort 
eget - men alt for ofte sælges fugle fra den forkerte ende, d. v. s. de sva¬ 
geste først, de er lettest at fange i buret, og det er om at slippe dem in¬ 
den de dør. De gode forretninger sælger de fejlfri fugle først og søger at 

rette de svage op - men det kræver både gode lokaler, kendskab til fugle* 
nes pleje og til en individuel omsorg - og her svigter det alt for mange 
steder - desværre må det erkendes, at en del af disse er rekrutteret fra 
fuglevennemes kreds, men dem skal der heller ikke holdes hånden over. 
Så ønsker vi en passende karantæne, således at vi ikke får inficeret vore 
friske besætninger med tropesygdomme, som fugle nu i høj grad slæber 
med ind, fordi transporttiden med fly er nedsat så meget, at der ikke 
som tidligere på rejsen skete dødsfald af de svage og inficerede indivi¬ 
der, derfor har vi fundet, at den karantæneordning, vi hidtil har haft, 
har virket tilfredsstillende og beroligende, når den blev overholdt - jeg 
tænker her på de større og dyrere fugle - især papegøjer. 

Nu har jeg imidlertid ladet mig fortælle, at man søger som Sverige, at 
forbyde import, og så må vi med kendskab til den forrige periode, hvor 
import var forbudt, råbe et højt: Vagt i gevær! - for aldrig har man set 
så mange »Sømands-papegøjer«, som netop i den periode, og vi fugle¬ 
venner er meget betænkelige ved at fugle kommer ind i landet gennem 
illegale kanaler - og det kan ingen i dette land være blinde for desværre 
vil ske - hvis dette misgreb gennemføres. 

Lad os få få importører og så virkelig kontrol med disse - det er alle 
bedst tjent med, de sunde forretninger vil heller ikke finde dette unatur¬ 
ligt.. 

Og så skal det engang for alle slås fast, at enhver indkøbt fugl, hvor 
rask og stram den end ser ud - hvor god en besætning den konuner fra, 
eller hvor fin en garanti fuglehandleren vil give, skal sidde i karantæne 
inden vi slipper den ind til vore andre fugle - intet er mere ærgeligt end 
at miste sine gode fugle for denne letsindigheds skyld - og mange har 
måttet betale dyrt fordi de lod hånt om forsigtighedsregelen. Ganske 
vist går det ofte godt - og det øger fristelsen, men lad nu alligevel være 
med at begå denne utilgivelige dumhed. 

Hvad der sker med vore fugle før vi får lov til at være gode ved dem - 
vil jeg helst undlade at tænke på - hellere vil jeg bruge tiden og kræfter¬ 
ne til at oplyse og dygtiggøre opdrætterne - de er bestemt gennem de se¬ 
nere år blevet meget bevidste, enkelte er hele eksperter, men selvfølgelig 
kan vi alle lære mere og blive dygtigere endnu mulighederne er store. 

Albrecht-Møller, 


GRATIS GAMLE NUMRE AF »STUEFUGLENE«. 

Da vi i flere årgange har over 300 nunu-e af enkelte måneders hæfter, me¬ 
dens andre er totalt udgået, har foreningens bestyrelse besluttet, at en 
del af det overskydende materiale kan uddeles gratis til foreninger, som 
f. eks. på deres udstilling vil gøre et fremstød for vores hobby og derved 
flere medlemmer. 

Det eneste, vi forlanger, er portoudgifteme dækket, så hvis Deres fore¬ 
ning ønsker at gøre brug af vort tilbud, indsend da i god tid, før bladene 
skal anvendes, ønske om omtrentligt antal bilagt med portoen til: 

Albrecht-Møller, Christen Koids allé 1, 2770 Kastrup. 

NU ER DE 5 KRONER I FARE! 


Idet vi henviser til vores meddelelse i sidste nummer af »Stuefuglene«, 
beder vi Dem om at opkræve og indsende Deres liste over medlemmer, 
som skal have »Stuefuglene«, inden 12, september - og beløbet indsendt 
til kassereren inden L oktober. 

Kontingentet er trods prisstigninger og ekstra moms uforandret kr. 30 - 
men de foreninger, som indsender samlet medlemslister, betaler til os 
kun kr. 25,-, medens de 5 kr. forbliver i de lokale foreningers kasse til 
foreningens øvrige arrangementer - men husk altså: 12, september med 
listen og 1, oktober med pengene, ellers er 5-kronen i fare. 



Albrecht-Møller, 


Landsforeningen 

FORENINGEN FOR FUGLEVENNER 
Stiftet 1922 
POSTGIRO 1385 


Formand: J. L. Albrecht-Møller, Christen Koids allé 1, 2770 Kastrup. 

Tlf. (01) 50 03 78. 

Kasserer: Jørgen Ulriksfeldt, Beatevej 23, 2500, Valby, tlf. (01) VA 7743. 
Sekretær: Fru Gurli Nielsen, Thorupgaard allé 32, 2720 Vanløse. 

Tlf. (01)71 6140. 

Bestyrelsesmedlem: Gunner B. Nielsen, Refnæsgade 40, 2200 København 
N. Tlf. (01) 3539 18. 

Bestyrelsesmedlem: Svend Pedersen, Rundgården 16* mf, 2860 Søborg. 
Bisidder: J. O. Mikkelstrup, Ærtemarken 63, 2860 Søborg. 

Bisidder: Helge Christensen, Stenagervej 9, Udsholdt, 3230 Græsted. 
Bisidder: Aage V. Nielsen, Thorupgård allé 32, 2720 Vanløse. 


NÆSTE MØDE: Tirsdag den 8, september kl, 20, Set. Andreasordenens 
selskabslokaler, Frederiksberg allé 11. 

EMNE: 

SIDSTE MØDE: Med en hilsen fra Aage V. Nielsen indledte formanden 
det første møde efter sommerferien, idet han meddelte, at foreningen 
nu havde orden i vort tidsskrift »Stuefuglene«, takket være venlige med¬ 
lemmer, som havde hjulpet med at få flyttet oplaget - de være hermed 
takket. 

Aftenens taler var F. Nauta Ridderstrøm, der efter betænkeligheder hav¬ 
de sagt ja til at indlede om Paradisenkeme - og formanden bød taleren 
velkommen og anførte, at det var flere år siden, han første gang besøg¬ 
te Ridderstrøm på Amager, og allerede dengang var interessen for de 
redesnyltende småfugle vakt, og det store udvalg af præparater (reder, 
udstoppede fugle, æg og halefjer) tydede også på en god portion viden 
om emnet, og vi blev ikke skuffede. 

Vel tilrettelagt og dygtigt gennemarbejdet var de facts man kunne hente 
i litteraturen om fuglenes vaner og adfærd - suppleret med egne obser- 

vationer og noteringer - det hele serveret på en let forståelig og interes¬ 
sant facon. 

Derefter fulgte en lang række dias både af parasitterne og værtsfuglene, 
såvel de sædvanlige som de, der undtagelsesvis var anvendt, det var en 
udbytterig indledning, der gav os en hel del nye impulser og oplysninger. 
Og forsamlingen viste også gennem sin reaktion efter foredraget både 
taknemlighed og glæde. 

Efter kaffepausen blev ordet frit, og der udspandt sig en meget livlig 
forhandling i tilslutning til foredragsholderens påstande - hvis man hav¬ 
de forestillet sig, at emnet var uden interesse og for specielt - så havde 
man taget grundigt fejl - samtalerne gik livligt til næsten midnat - og en 
del af os havde fået noget mere at tænke på, og så må man vel indrøm¬ 
me, at det kun var en ganske lille flig af det forhæng, som ellers dækker 
disse specielle fuglearter, der på denne aften blev løftet - men det kun¬ 
ne jo hænde, at flere andre fik lyst til også på dette felt at lege med. 

A.-M. 


FUGLEVENNER FOR HADERSLEV OG OMEGN 

Den 26.-27. september afholder Fuglevenner for Haderslev og omegn fæl¬ 
lesudstilling med FFF Sydvestjylland og Fugle venner for Als og Sunde¬ 
ved på Hotel Norden i Haderslev. Det er et samarbejde, de 3 foreninger 
nu kører med på 4. år og til alles tilfredshed, og fordelene er også man¬ 
ge. For det første er mulighederne for at få mange og fine fugle på ud¬ 
stillingen store, da de 3 foreninger tilsammen har mere end 300 medlem¬ 
mer, bestyrelserne i de 3 foreninger bliver ikke udstillingstrætte, da det 
kun er hver 3. år der i deres by er udstilling, og udstillingsgæsteme fra 
henholdsvis Haderslev, Esbjerg og Sønderborg bliver heller ikke trætte 
af at gå til fugleudstilling, da der er to år imellem udstillingerne i de en¬ 
kelte byer. I år afholder D.U.K. sit »Septemberskue« sammen med os, så 
vi regner med at se mainge fine undulater fra hele landet, resten af fug¬ 
lene skal de 3 foreninger så nok selv komme med, og vi gør selvfølgelig 
vort bedste for at få en fin udstilling ud af det. 

Udstillingen åbner lørdag d. 26. september kl. 14,00 og lukker søndag kl, 
19,00, og vi håber at se rigtigt mange fuglevenner på Hotel Norden til 
vores udstilling. Bent Christensen, sekr. 


SAMARBEJDET mellem danske fuglevenner - 

MØDELISTEN for september måned 1970: 

Dato, by, forening, arrangement, mødested, ugedag, klokkeslet og even¬ 
tuelt program: 


2. Silkeborg SILKEBORG FUGLEFORENING af 1967, møde. For¬ 
samlingsbygningen, Vestergade, onsdag kl. 19,30. Fore¬ 
drag ved K. Heine Nielsen, Holstebro. 

3. Helsingør 

HELSINGØR FUGLEVENNER, møde, Færgegården, 
torsdag kl. 19,30. 

7. København 

DANSK KANARIEKLUB, møde, Sprogforeningen, Rø- 
mersgade 23 st., mandag kl. 20. 

7. København 

KØBENHAVNS FUGLEFORENING, juniormøde, Fol¬ 
kets Hus, Jagtvej 69, mandag kl. 19. 

8. København 

FORENINGEN FOR FUGLEVENNER, møde, Frede¬ 
riksberg allé 11, tirsdag kl. 20. 

9. Faaborg 

FAABORG FUGLEFORENING, møde Faaborg Hoved- 
og Realskole, onsdag kl. 19,30. - Filmsaften. 

10. Aarhus 

FUGLEVENNERNE AARHUS, møde. Østergades Ho¬ 
tel, torsdag kl. 20. Foredragsaften med film, Mogens 
Stig Andersen, Frederikssund. 

10. Roskilde 

ROSKILDE OG OMEGNS FUGLEFOR^NING, møde, 
torsdag kl. 19,30. Flemming Holbek, København. 

14. Slagelse 

VESTSJÆLLANDS FUGLEVENNER, møde. Bygnin¬ 
gen, Eriksgade, Slagelse, mandag kl. 19,30. 

16. Svendborg 

SVENDBORG OG OMEGNS FUGLEVENNER, møde, 
»Borgen«, onsdag kl. 20. 

16. Randers 

RANDERS STUEKULTURFORENING, møde på »Mer- 
ci« onsdag kl. 19,30. Albrecht-Møller, København, »Pa¬ 
pegøjer og Parakitter« (farvedias). 

21. København 

KØBENHAVNS FUGLEFORENING, møde. Folkets 
Hus, Jagtvej 69, mandag kl. 20. Film fra Australien. 

27. Randers 

RANDERS STUEKULTUR, fuglemarked hos Poul Fugl¬ 
sang, Bøsbrovej 130, Vorup, søndag kl. 9,30. 


FASTLAGTE UDSTILLINGER I 1970: 

September: 

26.-27. Haderslev. Fællesudstilling for FUGLEVENNER FOR HADER¬ 
SLEV OG OMEGN, FUGLEFORENINGEN FOR ALS OG SUNDE¬ 
VED og F.F.F. SYDVESTJYLLAND, »Hotel Norden«. 

26.-27. Haderslev. D.U.K.S septemberskue, »Hotel Norden«, Haderslev 
(sammen med fællesudstillingen). 

Oktober: 

2.- 4. AMAGER STUEKULTURFORENING, Rådhushallen, Kastrup. 
9.-11. STUEKULTUR I RINGSTED. Hotel Postgården. 

9.-11. ROSKILDE OG OMEGNS FUGLEFORENING, F. D. F.-huset, 
Køgevej 100, Roskilde. 

lO.-ll. KOLDING FUGLEFORENING, K.F.U.M., Kolding. 

15. -18. KØBENHAVNS FUGLEFORENING, Folkets Hus, Jagtvej 69, N. 

16. -18. STUEKULTURFORENINGEN AF 1960, Frederikssund HaUen 

»Jubilæumsudslilling«. 

17. -18. VESTSJÆLLANDS FUGLEVENNER, Kongressalen, hotel »Casi- 

no«, Slagelse. 

17.-18. FORENINGEN FOR STUEKULTUR, Nyborg 
23.-25. STUEKULTUR KØGE, Teaterbygningen, Køge. 

23.-25. SVENDBORG OG OMEGNS FUGLEVENNER, Borgerforeningen 

23. -25. SØBORG STUEKULTUR, Egegårdsskolen, Søborg. 

24. -25. MIDDELFART STUEKULTURFORENING, »De unges hjem«. 
24.-25. AALBORG FUGLEFORENING, Håndværkerforeningen, Aalborg. 
24.-25. FREDERIKSHAVN FUGLEFORENING, Frederikshavn. 
30/10-1/11 HOLBÆK OG OMEGNS FUGLEFORENING, hotel Isefjord. 
30/10-1/11 NÆSTVED FUGLEVENNER, Næstved Kvægtorv, Farimagsv. 
30/10-1/11 STUEKULTUR for Nykøbing F. og omegn. Stuekultur for Ma¬ 
ribo og Nakskov samt FUGLEVENNEN Nykøbing F. og omegn, 
fællesudstilling. Hotel »Baltic«. 

30/10-1/11 RANDERS STUEKULTURFORENING, Kristrup Forsamlings¬ 
hus. 

November: 

6. - 8. HELSINGØR FUGLEVENNER, 35 drs jubilæumsudstilling, Indu- 

strifor.. Stengade, Helsingør. 

7. - 8. FUGLEVENNERNE I AARHUS, Østergades Hotel. 

13. -15. FORENINGEN FOR STUEKULTUR BORNHOLM, Rønne Teater. 

14. -15. Jysk-fynsk Kanarieklub, Kåringsudstilling, K. F. U. M.s festsal. 

Søndergade, Horsens. 

21.-22. Specialklubberne D. U. K., D. K. K. og D. Z. K.s landskåringsskue, 
Borgerklubbens udstillingslokaler. Høje Søborg, Søborg torv 13. 
28.-29. FUGLEVENNEN GLOSTRUP, Brøndbyøster Ungdomsgård. 

Arbejdsudvalget. 


Medlemmers køb, salg og bytte - 

Læg venligst 1 krone i frimærker sammen med Deres fremtidige an¬ 
noncer til denne rubrik - og så skal de tilsendes redaktøren. 

Annoncer skal være modtaget af redaktionen senest d, 15. i måneden. 

Sælges: 2,2 kongepapegøjeamadine (Erythrura cyanovirens regia), 1,2 
Peales papegøjeamadine (Erythrura cyanovirens peali). 

J. Dalbor g-Johansen, Jernbanegade 6, 5000 Odense, tlf. (09) 12 03 23. 

Sælges: 2,2 nymfeparakitter, 90 kr. pr. par (har haft unger tre år i træk), 
0,3 sangparakitter kr. 90 pr. stk. (unger fra 1970), 1,1 kinesisk nattergal 
60 kr., 1,1 kinesisk dværgvagtel 45 kr., 1,2 mosambiksisken 10 kr. pr. stk.. 
5 stk. zebrafinker a 5 kr. 

Købes eller byttes med ovenstående: 1,1 bourks parakit, 1,1 sangparakit, 

1.1 Stanley parakit (kun gode par har interesse). 

H, R. Petersen, box 12, 4230 Skælskør, tif. (03) 59 46 25 (kl. 10-13). 

Købes: 2,0 pennantparakitter (den røde art), opgiv pris og alder. 

A. Vejby-Jensen, Ingemanns allé 114, 1. 6700 Esbjerg. 

Sælges: 1,0 sangparakit 69, 3,1 do. 70. Store kraftige fugle fra friluftsvoli- 
ere. 

Sælges: En El-radiator m. termostat. L. 117 cmxl5 cm H. - 100,00 kr. 

Karl Nielsen, Voldbjergvej 7, 8240 Risskov. 

Sælges: 1,1 ringastrilder, 1,0 lille kubafinke. 

Aage Christensen, No pr. 6950 Ringkøbing, tlf. (07) 33 00 08. 

Sælges: 9 nymfeparakitter, 4 splendidparakitter, 1,1 turkisparakitter. 
Evald Lind, Solbakken 15, 1., 5260 Hjallese Fyn. 

Købes: 0,1 blånakket ædelpapegøje (Tanygnathus lucionensis). 

Aage Poulsen, 4050 Skibby. 

Sælges: 2,1 blå rosella 1970. 

Behr, Bonnichsen, Vesterbakke 12, 6310 Broager, tlf. (044) 41363. 

1.2 gouldsamadiner, 1,0 sivastrild, 0,3 undulater, 2 hvide, 1 gul, 13 måge- 
finker, 6 bæltefinker, 30 kanarier, orange, orangerød og rosa, 12 lyseblå 
kassebure til tropeopdræt 68x52x40, 12 lyseblå kassebure til kanarieop- 
dræt 50x36x30 plus flyvebure og andre bure samt kar, trug, reder osv. 

H. Christensen, Fladager 7, tlf. (03) 304 Smidstrup 415. 

Sælges: 3 nymfeparakitter 1970 120 kr., 1 lesson spurvepapegøje 60 kr., 

I, 0 diamantdue 20 kr. 

Bjarne Langstrup Pedersen, Granvej 45, Annisse, 3200 Helsinge. 

Tlf. (03) 29 53 53. 

Købes: 1,1 aymaraparakitter købes snarest. 

Emil Minke, Svanevej 38A, 6100 Haderslev, tlf. (045) 23222. 

Sælges: Yorkshire kanarie, hun gul, sælges eller byttes med 1,0 nymfe- 
parakit. 2 gule, 2 grønne kanarieunger sælges 20 kr. pr. stk. eller byttes 
med rødhovedet dværgpapegøje. 

O. Kjær Pedersen, Sandbjergvej 7, 2740 Skovlunde. 

Købes: Edward J. Boosey: Foreign Bird Keeping«, 1,1 lingastrilder, 2,2 
sumpastrilder. 

F. Barslund, Østre Boulevard 29, 4930 Maribo, tlf. (03) 88 16 87. 

Sælges: 4,3 ringaslrilder, 2,2 ceresastrilder, 4,0 rødh. gouldamadiner, 2,2 
rødskuldret græsparakit. 

C. C. Andersen, Hejrevej 14, 5000 Odense, tlf. (09) 12 50 21. 

Sælges: 2,1 turkisparakitter (70), 2,1 rosella (grøn ryg, 70), 0,1 rosella 
(69) samt 2,2 Agapomis personata. 

Købes eller byttes med ovenstående: 1,1 blå rosella, 1,1 Stanley samt 
»Tropefuglenes liv i fangenskab« af V. Wiese. 

Otto Jørgensen, Hesselbjerg, 7800 Skive, tlf. (0751) 1621 efter kl. 18. 

Sælges: 1,1 borderkanarier, 2,2 rødhovedet papegøjcamadiner, 2,2 dia¬ 
mantfinker. 

/ bytte kan tages en virkelig fin 1,0 bourks. 

K. Nielsen, Dalvangen 39, 2700 Brønshøj, dag Taga 408, aften Bella 9430. 

Sælges: 3,3 rødhovedet gouldsamadiner, 1,1 korthalet bæltefinker, 1,1 siv- 
astrilder, 1,1 sølvvagtler, 1,1 gmelin klerkefinker, 1,1 spidshalet bælte- 
finker, 0,1 taran ta dværgpapegøje. Kanarier: guldisabel, guldpastel, sølv- 
Købes: Maskebæltefinke, ringastrild, rødhovedet papegøjeamadine. 
Peter M. Jensen, St. Annagade 25, 3000 Helsingør, tlf. 21 03 92. 

Sælges: 1,2 gouldsamadiner. Sendes evt. men kun pr. efterkrav. 

7. Thestrup Mortensen, Tranehaven 62, 2., 2600 Glostrup, tlf. (01) 96 89 50. 

Sælges: 2,2 rosa kanariefugle, 2,2 orange do. samt to stuevolierer, som 
står på hjul og delt i tre, så de er nemme at flytte og holde rene. 
Fuglene sendes ikke. 

Fru Agnes Madsen, Tømmerupvej 249, Ullerup pr. St. Magleby, tlf. 533023 

Sælges: 6 stk. sammenhængende bure, hvert bur måler, højde 60, længde 
86, dybde 40, hver med gitter, galvaniseret udtræksbakke, badekar og fo¬ 
derautomat; sælges billigt grundet pladsmangel, 
r. Lind, Hermods vej 9, 8900 Randers. 

Sælges: 3,2 sangparakitter, 95 kr. stk. 

Keld Ebbesen, Vesterbakke 1, Broager 6310. 

Sælges: 0,1 elegant, 1,1 turkis, 3 stk. rød rosella 70, 1,1 rødvinget eller 
hannen ønskes byttet. En barraband han eller hun ønskes byttet til blod¬ 
fornyelse, 4 stk. fuglevolerer, 5 m lange plus hus til hver, kan skilles og 
samles igen. 

M. Bregnhøj. Nygade 14, 6200 Aabenraa. Tlf. 046 - 21815. 

Sælges: 1,1 ringastrilder, 1,1 korthalet bæltefinker, 1,1 sivastrilder, 1,1 
sølvøret solfugle (opd. her), 0,1 mangefarvet finke (lægger æg), 0,1 sort¬ 
brystet vagtel, 1,1 brunrygget guldspurve. 

Lars Bøllund, Storegade 144, 6700 Esbjerg, (05) 13 04 76. 

Sælges: 1,0 sangparakit 68, 1,0 rosella rød 68, 2,0 turkis 68-69 billigt til 
salg, 

B, Lauritsen, Vestergade lA, 8700 Horsens, tlf. (05) 62 19 48. 

Sælges: 2,0 rosella 68-69, 0,1 do. 67 160 kr. pr. stk. 1,1 sangparakitter 68 
kr. 225. 

Frank M, Kjeldsen, Niels Juelsvej 43, 1., 8500 Grenaa. 

Sælges: 0,1 rødbrystet græsparakit 3 år, 0,2 do. fra 70, 2,2 pragtrosella 
fra 70, 0,4 sangparakitter fra 70. 

O. L, Kirkegaard, Oue skole, 9500 Hobro, tlf. 55 81 45. 

Sælges: 1,1 gulpandet springparakit, »unger« april 1970, fast pris kr. 1000. 
Steen-Ove Nielsen, Søholm, 3480 Fredensborg, tlf. (03) 19 16 26. 

Sælges: 5 stk. rødbuget conurer, 1,0 sorthalet do., 0,1 rødnakket lori. 

Sv, Aage Frandsen, Slæggerupvej 104, Marbjerg, 2640 Hedehusene, 
tlf. (03) 35 60 09 efter kl. 19. 

Sælges: 1,1 rosenhovedet dværgpapegøjer fra 1968 samt en unge fra 69. 
Pæne kraftige fugle, der på udstillingen i Aarhus 1969 fik diplom, sælges 
samlet. 

Karl Nielsen, Voldbjergvej 7, 8240 Risskov. 

Købes: 0,2 gouldsamadiner, den ene gerne gult hoved. 

Anna Martinsen, Holm, 6430 Nordborg, tlf. 044 - 50672. 

Sælges: 5 stk. barraband parakitter (april 1970), store og kraftige fugle, 
2 stk. pennant parakitter (marts 1970) grønne kraftige fugle, 2,2 rødbry¬ 
stet græsparakitter (1970), 1,1 gule sangparakitter (1970), 4 stk. nymfe- 
parakitter (1970), 1,1 Stanley parakitter (1968). 

B, Af. Andersen, Fyrvangen 34, Gjesing, 6700 Esbjerg, tlf. (05) 1249 29. 

Yngel fra 1970 sælges: 8 stk. bourks, 7 stk. nymfeparakitter, 10 stk. dia¬ 
mantduer, 12,8 kinesiske dværgvagtler. 

G. Naundrup, Staldgaardsgade 7, 8900 Randers, tlf. (06) 42 46 03. 

Min kære »Jacohine« er stadig i vældigt bryllupshumør, trods hendes 
snart 20 år. Er der ikke en god fugleven, som kan hjælpe mig på sporet 
efter en mage til hende? 1,0 nøgenøjet kakadu (Kakatoe sanguinea). 
Aage Poulsen, 4050 Skibby. 



Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


Svendsen - Bellahøjvej 129 - TH. GO 8756 


TROPEHUSET I HOLBÆK 

Sølv-Diamantduer - Søiv-vagtler • Olivengrøn astrild - Alfe- 
astrild - Sivastrild - Rødhovedet musefugl - Vagtel- og Granat- 
astrild. Meyerspapegøjer - Rødv. Flagermusp. - Eelegant - Tur¬ 
kis - Brillefugle - Solfugle - Honningsugere 
Månedens tilbud: Vagtler kr. 28,- - Mohrenkopf 120,- 

Tropehuset, KastanievejlS, (03)430485, åb. kl. 14 


E. NØRGAARD-OLESEN 


TANGARER 

BIND I 


Pris kr. 60,00 moms og forsendelse 


Bogen kan bestilles direkte hos: E. Nørgaard-Olesen, 6851 Jande- 
rup Vestjl. eller hos Aage Poulsen, Søndergade 2A, 4050 Skibby. 

























Catg mærke Hl os! 

Vi findes allesammen 
blandt mange andre 
arter af fugle i 

UMBERTO'S FUGLEHUS 

HOWrrZVEJ 74 - FASAN 7622 


Punktsvejset volierenet 

Volierer i samlesæt 

1 m brede ruller a 30,5 m. 

Galvaniserede 10 mm rundjerns¬ 

l/2”xV* masker, tråd nr. 18 

rammer påsat punktsvejset net 

Kr. 175,00 

med i/2”xV' masker: 

Ved køb af 3 ruller -r 5%. 

Siderammer 97,5x180 cm kr. 29,50 

Ved køb af 5 ruller 10% 

Lågerammer 97,5x180 cm kr. 42,00 

Alle priser er excl. moms. 

Tagrammer 97,5x195 cm kr. 29,50 

DANSK TRÅDVARE-INDUSTRI 

E571 Bred - TIf. (09) 471004 

BROR. LUTZHØrrs EFTF. 

- Rinqstedgade 6-8 - Roskilde 

Tlf. (03) 35 32 07- 35 00 61 Giro 42444 

. Grundl. 1869 . Import af fuglefrø 

Harzerblanding. 

Hirse, gul. 

Tropeblanding. 

Hirse, hvid. 

Undulatblanding. 

Hirse, rød. 

Papegøjeblanding. 

Hirse, senegal. 

Parakitblanding. 

Hirse, mohar. 

Turteldueblanding. 

Hirse, japan. 

Vagtelblanding. 

Hirse, niger. 

Vildfugleblanding. 

Kolbehirse. 

Canariefrø. 

Fugler 3 ^s nr. 1. 

Hampefrø. 

Raps, sort. 

Solsikke, stribet. 

Uafskallet ris. 

Solsikke, son. 

Hvidgranfrø. 

Solsikke, mixed. 

Tidselfrø udsolgt p. t. 

Valmuefrø, blåt. 

Afskallet fodergræs ... 

Ordrer på 50 kr. franko + efterkrav. 

Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 























Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

TIf. 58 61 82 — 58 60 82 

Forlang 

▼ara- og prUlisto tilsandt 


Forsendes overalt i landet. 

Ved samlet køb for mindst 
tranco levering + efterkrav 
Kvantumsrabat 


kr. 


Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 



Holger Matthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun 


luis' ORØfNTPODER 


5 f.Sluis'-kmfffodmf’hvet'dag. 


en gros 



Spørg efter vore varer hos 
Deres leverandør 




































Takket w I T A I I |VI O mine opdrætsresultater 
være Vil l» I lil steget med 40 procent - 

(skriver en kendt opdrætter) - Det kan De også opnåf 


Begge dele fås også i fordelagtige 
opdrætspakninger. 

Endvidere garanterer 

SITTICH^LD og 
KANARIEN-GOLD 


Dem det mest fuldkomne opdræt. 
3 ærespræmier og talrige medaljer 
beviser den høje kvalitet. 


Gør et forsøg. Fremstillet på et grundlag af naturlige Vitalstoffer er VI- 
TALINO det bedste, De kan byde Deres fugle. Det gør også uoplagte og 
matte fugle friske igen og er et fremragende styrkningsmiddel for alle 
ynglefugle og ungfugle - 

VITALINO-FORTE 
i foderet 


VITALIN(H)UELL 
i drikkevandet 


Generalrepræsentant for Vitakraft: 
U N i C U M, Umberto Nilsson jun. 
Amalie Skrams allé 15, 2500 Valby. 
København, telf. (01) 46 27 99. 


° Vtialtvafi: 


Vitakraft - for dyr, 
som skal have det godt. 


stue VOLIER 
altan VOLIER 
hav. VOLIER 
store VOLIER 
smi VOLIER 


fine 

KASSEBURE 

til opdræt af undulater, kana- 
rier og finker. 

REOEKASSER 

til alle slags fugle. 

Skriv efter prisliste - 
forlang tilbud - 

egen fabrikation - 

sendes overalt 


KEITH HELD 


OVERGADE 46 - 5000 ODENSE 


ctFO 0f«4it gKiaiv 









